สวัสดีค่ะ อายุ19 พอดีมีอาการฉี่เล็ดตลอดเวลาเป็นเเบบนี้มาตั้งเเต่อายุ15เเล้วค่ะ ไม่ค่อยอั้นฉี่บ่อยไปนะคะ เลยสงสัยว่า เกิดจากอาหารการกินมั้ย หรือเป็นโรคอะไรรึเปล่าคะ
สวัสดีค่ะ อาการที่ปัสสาวะเล็ดออกมา อั้นปัสสาวะไม่ค่อยได้ อาจจะเกิดจาก กระเพาะปัสสาวะอักเสบ มักเกิดในเพศหญิงที่มีการกลั้นปัสสาวะบ่อยๆร่วมด้วย ภาวะกระเพาะปัสสาวะที่ไวกว่าปกติ นิ่วในทางเดินปัสสาวะ หรือเป็นท่อปัสสาวะอักเสบเรื้อรังจากการติดเชื้อใดๆโดยจากที่กล่าวมา ไม่ใช่ภาวะปกติ เพราะในผู้หญิงอายุน้อย หูรูดท่อปัสสาวะหรือการทำงานของกระเพาะปัสสาวะควรจะยังดีอยู่ คือต้องสามารถกลั้นปัสสาวะได้ ไม่ว่าจะปวดมากแค่ไหนดังนั้นควรไปพบแพทย์เพื่อตรวจร่างกาย หรือตรวจปัสสาวะ ตรวจอัลตราซาวน์หน้าท้องเพิ่มเติมถ้ามีข้อบ่งชี้ว่ามีความผิดปกติใดๆที่ควรได้รับการรักษาหรือไม่ ในเบื้องต้นรับประทานอาหารทุกอย่างได้ตามปกติ ดื่มน้ำเปล่าสะอาดมากๆให้เพียงพอต่อวัน 1-2 ลิตร และไม่กลั้นปัสสาวะ